**Автомобили под наем**

Фирма “Трансавто” отдава коли под наем. Разполага с автомобилен парк от различни видове автомобили. Например: камиони до 2 тона; камиони до 10 тона, автобуси до 40 места, автобуси до 60 места, микробуси, леки коли тип лимузина, леки коли тип комби и т.н.

Клиенти на фирмата са физически и юридически лица.

Дължимата сума за наемане на автомобил се определя от броя дни, за които той е нает и изминатите километри.

Наемът за един ден и цената за изминат километър са различни за всеки автомобил.

За наемането на автомобил се сключва договор с клиента, като се изплаща определен аванс.

В договора се отразяват данни за клиента, регистрационен номер на автомобила, дата на наемане, заявен брой дни, показания на километража и авансово платена сума.

При връщане на автомобила се записват датата на връщане и показанията на километража.